**Қ.Абаханов атындағы орта мектеп бойынша**

**әлеуметтік педагогтың 2022-2023 жылдар аралығындағы атқарған жұмыстары туралы мәлімет**

**Анықтама**

Мектеп директорының 2023 жылғы 3 наурызындағы №30 бұйрығына сәйкес 10 – 14 сәуір аралығындағы өзін-өзі аттестаттау кезіндегі әлеуметтік педагогтың жұмысы тексерілді.

**Әлеуметтік педагог туралы мәлімет**

Қ.Абаханов атындағы орта мектеп бойынша әлеуметтік педагог штаты мектеп директорының 2020 жылғы 22-ші қыркүйегіндегі №60 бұйрығы негізінде ашылып, 1 штат бірлігімен әлеуметтік педагог болып Муфтуллаева Сайрангуль Мирамгалиевна тағайындалды.

Мектеп директорының 2022 жылғы 1 сәуіріндегі №35 бұйрығы негізінде әлеуметтік педагог С.Муфтуллаева декреттік демалысқа шығуына байланысты оның орнына хатшы В.Аубакирова әлеуметтік педагог қызметіне тағайындалды.

|  |  |  |  |  |  |  |
| --- | --- | --- | --- | --- | --- | --- |
| № | Мұғалімнің аты-жөні | Туған жылы | Бітірген оқу орны диплом бойынша, диплом номері | Еңбек өтілі  | Әлеуметтік педагог лауазымындағы еңбек стажы | Қосымша жүктемесі (пәні, сағаты) |
| 1 | Аубакирова Венера Нугумановна | 27.07.1985  | Х.Досмұхамедов атындағы АтырауМУ, педагог және психолог мамандығы, ЖБ 0762348 | 15 | 1  | --- |

**Әлеуметтік педагогтың өткен біліктілігін арттыру курстары туралы мәлімет:**

1. Астана қаласы, Өрлеу ҚР оқу орталығы ЖШС. Білім беру саласында буллингтің алдын алу бойынша 8 сағаттық курстан Сертификат. 29 cәуір 2022 жыл. Тіркеу нөмірі 14360 (жалғанды).
2. Атырау облысы Білім беру басқармасының әдістемелік орталығы. «Өмірдің қиын жағдайларына тап болған балалар мен олардың отбасыларына дағдарыстық көмек көрсету және алдын алу» тақырыбында педагог – психологтар мен әлеуметтік педагогтерге арналған семинар-тренинг. Сертификат 2023 жыл, Тіркеу нөмірі 004292 (жалғанды).

**Әлеуметтік педагогтың атқарылған жұмыстар туралы мәлімет:**

Қ.Абаханов атындағы орта мектебі бойынша 25 сынып комплектісі, 471 оқушы білім алуда. Оқу жылының бірінші жарты жылдығында және екінші жарты жылдығында мектептің әлеуметтік паспорты жасақталды. Әлеуметтік паспортқа сәйкес мектеп бойынша балалары білім алып отырған 255 отбасы анықталды. Осы 255 отбасының әлеуметтік жағдайы сараланып жартылай жетім балалар тәрбиеленіп отырған отбасылар, жалғыз басты аналар тәрбиелеп отырған отбасылар, толық емес отбасылар, көп балалы отбасылар, қамтылған отбасылар, атаулы әлеуметтік көмек алатын отбасы саны анықталды. Әлеуметтік паспорт сынып жетекшілерімен бірлескен жұмыс барысында анықталып, Өрлік ауылдық әкімшіліктің бас маманымен нақтыланды.

Қ.Абаханов атындағы орта мектебі бойынша оқу жыл басында әлеуметтік педагогтың жылдық жоспары жасақталып, мектеп директорымен бекітілді (жалғанды).

Сынып жетекшілерімен бірлескен жұмыс жоспарына сай оқу жылы басында сынып жетекшілерден оқушылардың әлеуметтік тұрмыс жағдайларын зерттеу жөнінде мәліметтер жинақталып, 1 сыныпқа келген оқушыларға сынып жетекшілерімен бірлескен әлеуметтік диагностика жасалды. Әлеуметтік мәртебеге ие оқушылардың жеке іс-қағаздары реттеліп, оқушылардың жеке қызығушылықтарын бақылау, есепке алу, ата-аналарының материалдық жағдайын анықтау, осы санаттағы оқушылардың мектеп кітапханасынан тегін оқулықпен және тегін ыстық тамақпен толық қамтылуын қадағалау, сонымен қатар жыл басында әлеуметтік қолдауды қажет ететін отбасы балаларының тұрмыстық үй жағдайымен танысу, акт жүргізу жұмыстары атқарылды.

Отбасымен бірлескен жұмыс жоспарына сай әлеуметтік қорғалымдағы оқушылардың үйіне барып тұрғын үй актісін жасақтау, ата-аналар жиналыстырына қатысуын бақылау, ата-аналарды жеке қабылдап қажеттіліктерін қанағаттандыру, әлеуметтік көмекті қажет ететін ата-аналармен байланыс орнату, жағдайы төмен отбасы балаларына материалдық көмек ұйымдастыру жұмыстары жүргізілді.

Мектеп медбикесімен бірлескен жұмыс барысында әлеуметтік көмекті қажет ететін оқушылардың денсаулығын профилактикалық – медициналық бақылаудан өткізу, жеке бас гигиенасы, тазалық, денсаулық, дұрыс тамақтану, салауатты өмір салтын ұстану, адамгершілік құндылықтар тақырыбында 1-11 сынып оқушылары арасында баяндама, әңгімелесу, көңілді үзілістер ұйымдастырылды.

Мектеп психологтарымен бірлескен жоспарға сай әлеуметтік педагог пен психолог мамандардың әлеуметтік қорғалымдағы отбасына және сынып жетекшілеріне, оқушылармен әлеуметтік-психологиялық жұмыстар жүргізу және кеңестер беру, ерекше білімді қажет ететін, инклюзивті оқушылар, үйде оқытылатын оқушылардың ата-аналарымен кездесу және әлеуметтік-психологиялық жұмыстар жүргізілді.

Мектеп директорының тәрбие ісі жөніндегі орынбасарларымен бірлескен қайырымдылық акцияларын ұйымдастыру, мектептегі қиын және құқық бұзуға бейім оқушыларды анықтау, есепке алу, оқушылардың тұрғын үй жайын анықтап, ата-аналармен байланыс орнату мақсатында атқарылатын жұмыстар барысы жүргізілді.

Мектеп инспекторымен бірлескен жоспарға сай Қазақстан Республикасының заңдары бойынша, әлімжеттік, ұрлық, бұзақылық туралы оқушыларға түсінік жұмыстарын жүргізу, мектеп инспекторымен кездесу, жеке әңгімелесу , ата-аналар жиналыстарына қатынасы, рейдтік шаралар, мектеп оқушыларының сабаққа қатынасын бақылау сияқты жұмыстар атқарылып, бұл бағыттағы жұмыстар алдағы уақытта да өз жалғасын таба бермек (жалғанды сурет).

Қазақстан Республикасы Үкіметінің 2008 жылғы 25 қаңтардағы №64 «Әлеуметтік қорғалмаған білім алушылар мен күн көрісі төмен отбасылардан шыққан білім алушыларға қаржылай және материалдық көмек көрсетуге бөлінетін қаражатты жұмсау ережесін бекіту туралы» қаулысын негізге ала отырып мектеп директорының 2022 жылғы 31 тамыздағы № 113 бұйрығын басшылыққа ала отырып мектеп бойынша әлеуметтік қолдауды қажет ететін отбасы балаларына көмек, тамақтану шараларын ұйымдастырудың 2022-2023 оқу жылына арналған іс-шаралар жоспары бекітілді. 2022-2023 оқу жылында «Жалпыға бірдей міндетті орта білім» қорынан бөлінген қаржының игерілуін және жұмсалуын қадағалау мақсатында ұйымдастыру комиссиясы құрылып, іс-шаралар жоспары негізінде жұмыстарды ұйымдастыру және ата-аналардан түскен өтініштерді, оқушылардың құжаттарын жинау әлеуметтік педагог В.Аубакироваға, бөлінген қаржының игерілуін және мақсатты жұмсалуын қадағалау бас есепші К.Дүйенгалиеваға міндеттелді.

«Мемлекеттік білім беру ұйымдарының мемлекеттік атаулы әлеуметтік көмек алуға құқығы бар отбасылардан, сондай – ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата – анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және өзге де санаттағы білім алушылар мен тәрбиеленушілерге қаржылай және материалдық көмек көрсетуге бөлінетін қаражатты қалыптастыру, жұмсау бағыты мен оларды есепке алу қағидаларын бекіту туралы» Қазақстан Республикасы Үкіметінің 2008 жылғы 25 қаңтардағы №64 қаулысына өзгерістер енгізу туралы Қазақстан Республикасы Үкіметінің 2022 жылғы 8 тамыздағы №544 қаулысы негізінде мектеп директорының «Жалпыға міндетті білім қоры» есебінен бөлінген қаржының жұмсалуы туралы 26.08.2022 жылғы №101 бұйрығы шығарылып, атаулы әлеуметтік көмек алатын 27 оқушы және әлеуметтік қолдауды қажет ететін білім алушылардың өзге де санаттарына жататын 48 оқушы, барлығы: 75 оқушыға жалпыға бірдей міндетті білім беру қорынан ата – ана өтініші бойынша әр балаға 38 000 теңге қаржылай көмек көрсетілді. Барлығы: жалпыға бірдей міндетті білім беру қорынан 75 оқушыға 2 850 000 (екі миллион сегіз жүз елу мың) теңге қаражат жұмсалды.

Қазақстан Республикасының Білім және ғылым министрінің 2018 жылғы 31 қазандағы «Мемлекеттік орта білім беру ұйымдарында, мектептен тыс қосымша білім беру ұйымдарында білім алушыларды тамақтандыруды ұйымдастыру, сондай – ақ мемлекеттік мектепке дейінгі ұйымдарда, жетім балалар мен ата – анасының қамқорлығынсыз қалған балаларға арналған білім беру ұйымдарында тәрбиеленетін және білім алатын балаларды тамақтандыруды қамтамасыз етуге байланысты тауарларды сатып алу қағидаларын бекіту туралы» №598 бұйрығын (10.08.2022 ж. №359 бұйрықпен енгізілген өзгерістерді ескере отырып) басшылыққа ала отырып, оқушылардың бір мезгіл ыстық тамақпен қамтылуын қамтамасыз ету мақсатында мектеп директорының 2022 жылғы 2 қыркүйектегі бұйрығы негізінде мектеп бойынша 2022-2023 оқу жылына ыстық тамақпен қамту іс-шара жоспары жасалып, міндетті ыстық тамақпен қамтылатын 1-4 сынып оқушыларының, әлеуметтік қолдауды қажет ететін 20 оқушының тізімі жасақталды.

 Санитарлық – эпидемиологиялық талаптардың сақталуын, мектеп бракераждық комиссияның жұмысына жүйелі бақылауды жүзеге асыру, журнал жүргізуді басты назарда ұстау мектеп медбикесі А.Мусагалиеваға міндеттелді.

 Күнделікті ас мәзірінің болуын қадағалау, дәруменді-минералды кешенмен байытылған тамақ өнімдерін оқушыларды тамақтандыру рационына енгізіп, жеткізуді қамтамасыз ету ЖК «У.Л.Мырзахметова»-ға жүктелді.

Бөлінген қаржының Заң талаптарына сәйкес, уақытылы, мақсатты, әрі тиімді жұмсалуын қатаң қадағалауда ұстау мектептің бас есепшісі К.Дүйсенгалиеваға міндеттелді.

Тамақтандыруды ұйымдастыру бойынша (мектеп контингентін ескере отырып, білім алушылардың тамақтану кестесін жасау) кәсіпкерлермен, ата-аналармен түсінік жұмыстарын жүргізу, интернет сайтында «Мектептегі тамақтану» айдарына салынып отырды.

Мектеп бойынша балаларды тамақтандырудың ұйымдастырылуын бақылауды жүзеге асыру: жеткізілген азық-түліктің сапасы, оны сақтау, тамақты дайындау технологиялары мен тарату кезіндегі санитарлық-гигиеналық ережелерді сақтау мақсатында мектеп директорының 2022 жылғы 31 тамыздағы №111 санды бұйрығымен 2022-2023 оқу жылына арналған бракераждық комиссияның құрамы мен іс-шара жоспары жасақталды. Бракераждық комиссияның төрайымы Н.Рахметуллина (мектеп директоры), мүшелері А.Мусагалиева (мектеп медбикесі), А.Жардемова (мектеп директорының тәрбие ісі жөніндегі орынбасары), ата – ана Г.Уәлиева (бастауыш сынып бірлестігінің жетекшісі), В.Аубакирова (әлеуметтік педагог), Г.Қосымбаева (мектеп психологы), К.Амангалиева (қамқоршылық кеңесінің төрайымы).

Мектеп асханасында зерделеу жұмыстарын жүргізу кезінде ас блогы қызметкерлерінің жұмысы, дайын және шикі өнімдер мен көкөністердің сақталуы, тоңазытқыштар мен қоймада тұрған ас-судың жарамдылық мерзімі, ыдыс жуу ережелерінің сақталуы, сондай-ақ асхана жұмысына қатысты журналдардың толтырылуы, ас блогы мен оқушылар тамақтанатын орындардың санитарлық жағдайы тексеру жұмыстары жүйелі түрде жүргізіліп отырады. Зерттеу нәтижелерінде, күнделікті ас мәзірі уақытымен ауыстырылып отыратындығы, ас мәзірі бойынша бракераждық журнал медбикемен уақытылы толтырылғандығы, тоңазытқыштар мен қоймада тұрған өнімдердің пайдаланудағы жарамдылық мерзімінің сәйкестігі, ас блогы және тамақтану орнының санитарлық талаптарға сай келетіндігі, ыдыс-аяқтардың жеткіліктілігі, жарылғаны, сынғаны жоқтығы, балалар ішетін ауыз судың қойылғандығы анықталды. Осы бағытта атқарылған жұмыстардың орындалысы «Мектептегі тамақтану» айдарына жарияланып отырды.

Аудандық білім бөлімінің 2022 жылғы 28 шілдедегі №05-04-01/1162 санды бұйрығына сәйкес мектеп директорының 2022 жылғы 1-ші тамыздағы №98 бұйрығы «Мектепке жол» акциясын өткізу туралы бұйрығы мен акцияны ұйымдастыру комиссиясының құрамы ( 1- қосымша) іс-шара жоспары (2-қосымша) бекітілді.

2022 жылы «Мектепке жол» Республикалық акциясы балалардың құқықтары мен мүдделерін қорғауды қамтамасыз ету мақсатында Қазақстан Республикасы Президентінің 2022 жылғы 19 қаңтардағы №780 Жарлығымен жарияланған Балалар жылын іске асыру шеңберінде өткізілетіндігі туралы түсінік жұмыстары жүргізілді. Акцияны ұйымдастыру бойынша ата-аналар арасында ақпараттық-түсіндірме жұмыстарын жүргізу үшін жауапты маман ретінде В.Аубакирова (әлеуметтік педагог) белгіленді.

 «Мектепке жол» акциясы барысында округ әкімі мамандарымен бірлесе отырып, ауыл кәсіпкерлеріне және демеушілік көрсететін жеке қожалық иелеріне хат жіберілді. Сонымен қатар акция туралы хабарландыру дайындалып, мектеп парақшасына(<https://m.facebook.com/story.php?story_fbid=pfbid02JgA15fz49E9Z7SyNhE44roaDsLGU6SrHVLVZN3EC28uqDHife9x4UxZZ7suNeYAl&id=100010954427888>), ауыл чаттарына салынды.

 Қ.Абаханов атындағы орта мектеп бойынша «Мектепке жол» акциясы барысында көмек көрсетілуі тиіс оқушылардың әлеуметтік жағдайы туралы кесте шығарылып, арнайы алқа шешімімен бекітілді.

Акция кезінде әлеуметтік қолдауды қажет ететін отбасы балаларынан 18 оқушыға жеке кәсіпкерлер, мекемелер, жеке адамдар көмек көрсетіп демеушілік жасады. Сонымен қатар «Самұрық - Қазына» ұлттық әл - ауқат қоры» акционерлік қоғамы демеушілігімен әлеуметтік қолдауды қажет ететін 6 оқушыға «Мектеп сумкасы» мен сертификаттар берілді. Бұл бағыттағы жұмыстар алдағы уақытта да өз жалғасын таба бермек.

Қ.Абаханов атындағы орта мектеп бойынша Қамқоршылық кеңестің атқарған жұмыстары туралы анықтама:

2017-2018 оқу жылындағы Қ. Абаханов атындағы орта мектебі бойынша мектеп директорының 2017 жылғы 08-ші қыркүйектегі №165 бұйрығы негізінде алғаш «Қамқоршылық кеңесі» құрылды.

Мектеп директорының 2022 жылдың 19-шы қаңтарындағы № 6 бұйрығы негізінде Қ.Абаханов атындағы орта мектебінің Қамқоршылық кеңесінің құрамы бекітіліп, іс-шара жоспары жасақталып жыл бойына тиісті деңгейде жоспарға сай өз жұмыстарын атқарды. Оқу жылы басында өткен «Мектепке жол» акциясы кезінде әлеуметтік жағдайына байланысты есепке алынған отбасы балаларына көмек ұйымдастыруда кәсіпкерлер жинаған мектеп құралдары мен қаржы бөлуге қатынасып, белсенділік танытты. Кеңес мүшелері ата-аналар жиналысына қатынасып, ата-аналармен бірлесе жиналыстарға қатынасты. Қамқоршылық кеңес мүшесі Л.Сүлейменова оқушылардың денсаулығы туралы, мектеп медбикесі А.Мусагалиевамен ауыз су, ыстық тамақ жөнінде пікірлесіп, ұсыныстарын жеткізді.

2022 жылдың 25-ші ақпанында Қамқоршылық кеңестің жоспарлы 1-ші отырысы өтті. Күн тәртібінде «Қамқоршылық кеңестің» ережесімен, мақсат-міндеттерімен, құру тәртібімен таныстыру. «Қамқоршылық кеңестің» төрағасын, хатшысын сайлау. Қамқоршылық кеңесінің жұмыс жоспары. Отырыста ата-ана, кәсіпкер К.Амангалиева кеңес төрағасы болып, кеңес хатшысы болып А.Жәнібек тағайындалды.

2022 жылдың 27-ші мамырында жоспарлы 2-ші отырысы откізілді. Күн тәртібінде 9 – 11 сынып оқушыларының еңбекке орналасу жұмыстарына көмек беру, оқушылардың жазғы демалыстарын дұрыс ұйымдастыру мәселелелері талқыланды.

2022 жылдың 26-шы тамызында жоспарлы 3-ші отырысы өткізілді. Күн тәртібінде мектеп оқушыларының әлеуметтік картасын жасақтау. Әлеуметтік базаны жаңарту. Әлеуметтік осал топ санатындағы отбасынан шыққан оқушыларды кепілдендірілген әлеуметтік топтамамен және ыстық тамақпен қамтылуын ұйымдастыру. «Мектепке жол» қамқорлық акциясын ұйымдастыру, демеушілер тарту мәселелері талқыланды.

2022 жылдың 20-шы желтоқсанында кеңестің 4-ші жоспарлы отырысы өткізілді. «Жаңа жыл» шыршасын ұйымдастыру, аз қамтылған отбасы балаларын Жаңа жыл шыршасына қатысуға, тәтті сыйлықтармен қамтамасыз етуге демеушілер іздестіру. Аудандық білім бөлімінің 2022 жылғы 21 – ші желтоқсандағы №05-04-01/2056 санды хатын басшылыққа ала отырып, аудан әкімдігінің жаңа жылдық шыршасына баратын оқушыларды анықтау мәселесі талқыланды.

Қамқоршылық кеңес мүшелері жыл бойы өздерінің жоспарлы отырыстарымен қатар мектепішілік шараларға, жиналыстарғы, ата-аналар жиналыстарына, онлайн тәрбиелік шараларға, сынып сағаттарына жүйелі түрде қатынасып, қайырымдылық акцияларына да өз үлестерін қосты.

Қамқоршылық кеңесінің құрылғандығы жөніндегі бұйрығы, жоспарға сай отырыстарының хаттамалары мектеп сайтының «Қамқоршылық кеңес» айдарына жарияланып отырды.